open-index/open-wikipedia-markdown huggingface dataset:
Vanlig ordensblomst

**Vanlig ordensblomst** (*Orbea variegata*) er en plante i gravmyrtfamilien. Den hadde tidligere det vitenskapelige navnet *Stapelia variegata*.

Planten er en sukkulent med opprette stengler. Stenglene er firkantede og har tenner langs kantene. Den store blomsten ser ut som en femtakket stjerne og har et brunt eller purpur mønster på gul bakgrunn. Blomsten har en utpreget åtsellukt. Spyfluer blir tiltrukket av lukten og pollinerer blomsten. Den befruktede blomsten utvikler seg til to belgkapsler som inneholder mange hårete frø.

Vanlig ordensblomst vokser vilt i kystområder med vinterregn i Western Cape i Sør-Afrika. I varme strøk dyrkes den i steinbed, og i kaldere områder er den en populær potteplante. Arten kom til Europa allerede i 1639, og den regnes som lettere å dyrke enn andre *[[Orbea (plante)|Orbea]]*- og *[[Stapelia]]*-arter. Den finnes forvillet i sørlige Australia.

## Galleri

Stapelia variegata pm.jpg|Vekstform
Orbea variegata 1c.JPG|Stengler
Orbea-variegata-stapelia-lepida-bocciolo.jpg|Knopp
Orbea variegata - 5 Oct. 2013.jpg|Blomster
Stapelia-Lepida-dettaglio-seme.JPG|Snitt gjennom belgkapsel


## Litteratur
* 
* 
* 
* 

## Eksterne lenker
*
Ensemble Allegria

**Ensemble Allegria** er et norsk kammerorkester fra Oslo stiftet i 2007 av unge musikere i miljøet rundt Barratt Due musikkinstitutt og Norges musikkhøgskole. Orkesteret består av rundt 20 medlemmer og blir ledet av konsertmester og kunsternisk leder .

I 2012 fikk orkesteret Statoils talentstipend på en million kroner og ble dermed første orkester som fikk prisen. De er blitt nominert til Spellemannprisen i klassen klassisk fire ganger: i 2015 for *VOLT22*,  i 2017 for *Mozart/Schoenberg*, i 2022 for *Britten/Hagen/Strauss* og i 2023 for *Bent Sørensen: St Matthew Passion*.

## Diskografi
* *Allegria* (2013, Lawo Classics)
* *Meins Lebens Licht: Nystedt-Bach* (2015, BIS) med Det Norske Solistkor og Grete Pedersen
* *VOLT22* (2015, Lawo Classics)
* *J.S. Bach: The Motets*  (2017, BIS) med Det Norske Solistkor og Grete Pedersen
* *Mozart, Schoenberg* (2017, Lawo Classics)
* *Asheim: Høgsongen / Tchaikovsky: Serenade* (2019, Lawo Classics) med Petronella Barker
* *Britten/Hagen/Strauss* (2022, Lawo Classics)
* *Seraph* (2023, Lawo Classics) med Tine Thing Helseth
* *Bernt Sørensen: St. Matthew Passion* (2023, BIS) med Det norske solistkor og Grete Pedersen

## Referanser


## Eksterne lenker
* 
*
Marianna Shirinyan

**Marianna Shirinyan** (født 25. desember 1978) er en armensk-dansk klassisk pianist. Hun har vunnet en rekke priser, blant annet var hun den første vinneren av Danmarks Radios klassiske pris P2 prisen.

Sammen med den norske fiolinisten Guro Kleven Hagen ble hun nominert til Spellemannprisen 2017 i klassen klassisk for *Fait Pleurer Les Songes*.

## Referanser


## Eksterne lenker
* 
*
Lolita Anime

var en animeserie skapt av Wonder Kids. Serien var den første erotiske OVA-en, siden den skildret flere scener som involverte hentai, yuri, BDSM og lolicon. Den gikk fra februar 1984 til mai 1985 på tvers av seks episoder. Likevel ble den mottatt dårlig grunnet at flere av scenene ble beskrevet som «grusomme».

## Referanser


## Eksterne lenker
* ''Lolita Anime'' på Anime News Networks encyklopedi
A Thousand and One Nights

**A Thousand and One Nights** kan vise til:

* ''A Thousand and One Nights'' (1945)
* ''A Thousand and One Nights'' (1969)
* «A Thousand and One Nights» (Systems in Blue)
* «A Thousand and One Nights» (Smash)
A Thousand and One Nights (1969)

er en japansk anime-voksenfilm regissert av Eiichi Yamamoto og produsert av Osamu Tezuka. Den er en del av Mushi Productions *[[Animerama]]*-serie, som er rettet mot et voksent publikum.

Filmen ble en suksess i Japan, men ble ikke vist mye i Nord-Amerika og ble heller ikke godt mottatt der. Den strenge aldersvurderingen trakk ikke til seg et stort publikum her. Den dubbede versjonen er derfor veldig sjelden, ettersom den aldri ble sluppet ut på hjemmemedieformater, og kan bli ansett som tapt. Traileren til den engelske dubben har blitt funnet. Denne versjonen ble også kuttet ned til 100 minutter fra originalfilmens 128 minutter.

## Handling
Aldin, en fattig selger stadig på flyttefot, blir forelsket i Miriam, en vakker kvinne på en auksjon i Bagdad. Men Havasalakum, sønnen til en politimester, kjøper henne som slave. Før han rekker å ta henne hjem, avbryter en sandstorm hele auksjonen. Aldin benytter anledningen til å stjele kvinnen, og redde henne fra slaveri. De gjemmer seg for vaktene i et tilsynelatende tomt herskapshus. De har sex der, men blir i hemmelighet overvåket av eieren av herskapshuset, Sulaiman, som låser dem inne og befaler dem å fortsette. Havasalakum og vaktene hans invaderer herskapshuset. Badli, håndlanger for politimesteren, myrder Sulaiman. 

Aldin blir torturert og sendt til fengsel ved en feiltakelse for drapet på Sulaiman. I mellomtiden dør Miriam under en fødsel. Ett år senere blir Aldin satt fri, og møter Badli i en ørken. Aldin truer med å drepe ham, men viser ham nåde og lar ham gå. Aldin finner en magisk hule hvor Kamahakim og de 40 tyvene skjuler verdisakene deres. Aldin følger etter en tyv inn, og stjeler skatten. Madia, en ung kvinnelig tyv, våkner og truer med å drepe Aldin. Men han overbeviser henne om å se verden sammen med ham. De to flyr deretter av gårde på en magisk hest. 

Aldin og Madia befinner seg til slutt på Lotus Island, som er hjemmet til vakre sirener. Deres dronning, Lamia, inviterer dem til å bli værende der, men Madia stoler ikke på dem. Hun drar videre på den magiske hesten. Men Aldin blir, og har sex med sirenene. Men om natten ser Aldin at sirenene forvandles til slanger. Aldin flykter fra øya, og blir reddet av sjømenn. Han reiser med dem til en mystisk øy, som er bebodd av en menneske-spisende gigant som ønsker å spise opp mannskapet.

## Referanser


## Eksterne lenker
*
Attende Domine

***Attende Domine*** (latin: «Lytt, Herre») er en gregoriansk hymne som på grunn av sin gotskarakter, synes for det meste i fastetiden. i den katolske kirke. Teksten går tilbake til et mosarabisk litani fra 900-tallet.

## Tekst

R. Attende, Domine, et miserere, quia peccavimus tibi.

1. Ad te Rex summe, omnium redemptor,
:oculos nostros sublevamus flentes:
:exaudi, Christe, supplicantum preces. (R.)

2. Dextera Patris, lapis angularis,
:via salutis, ianua caelestis,
:ablue nostri maculas delicti. (R.)

3. Rogamus, Deus, tuam maiestatem:
:auribus sacris gemitus exaudi:
:crimina nostra placidus indulge. (R.)

4. Tibi fatemur crimina admissa:
:contrito corde pandimus occulta:
:tua Redemptor, pietas ignoscat. (R.)

5. Innocens captus, nec repugnans ductus,
:testibus falsis pro impiis damnatus:
:quos redemisti, tu conserva, Christe. (R.)

## Referanser
Liber Usualis

**Liber Usualis** eventuelt **Liber usualis** (*bruksboken*) er en bok med de mest alminnelige gregorianske sanger fra den romersk-katolske tradisjon, sammensatt av munkene i Solesmes-klosteret i Frankrike.

Boken på 1900 sider inneholder flest utgaver av de alminnelige sangene som benyttes i den katolske messen: (Kyrie, Gloria, Credo, Sanctus og Agnus Dei), såvel som de alminnelige sangene som brukes som tidebønner (daglige bønner benyttet i den romersk-katolske kirke) og for alle allminneligvis feirede helligdager i kirkeåret, blant disse, mer en 200 sider alene til bruk i påskeuken. Den allminnelige bok inneholder også sanger til spesifikke ritualer, såsom dåp, bryllup, begravelser, ordinasjoner og velsignelser. Denne modale, monofoniske latinske musikken er blitt sunget i den romersk-katolske kirken siden i hvert fall 500-tallet.

En omfattende introduksjon forklarer hvordan de middelalderlige musikknotasjonene leses og fortolkes (kvadratiske noter med neumer). En omfattende innholdsfortegnelse gjør det lett å finne et spesifikt stykke.

*Liber* ble redigert første gang i 1896 av abbed Dom André Mocquereau (1849–1930). Siden det annet Vatikankonsil (åpnet av Pave Johannes XXIII i 1962), hvorpå folkespråk ble tillatt – i dokumentet *[[Sacrosanctum Concilium]]*, er bruken av Liber Usualis gått ned, selv om det samme vatikankonsilet understreket at den gregorianske sangen skulle beholde en æresplass i liturgien. Gregorianske sanger synges stadig i de fleste klostre og i mange menighetskirker, og av grupper dedikert til å vedlikeholde sangen.

## Litteratur
* *Liber usualis missae et officii pro dominicis et festis cum cantu Gregoriano ex editione Vaticana adamussim excerpto a Solesmensibus Monachis.* Desclée, Paris/Tournai 1896 ff.
* *Liber usualis.* With introduction and rubrics in English. Reprint der Ausgabe Tounai 1953. St. Bonaventure Publ., Great Falls, MT, 1997

## Eksterne lenker
* 
* Global Chant Database
International Data Group

**International Data Group, Inc. (IDG)** er en kinesiskeid, amerikansk-basert organisasjon for media, data og markedsføring. IDG utviklet seg fra International Data Corporation som ble grunnlagt i 1964 i Newtonville, Massachusetts av Patrick Joseph McGovern. IDC sørger for markedsforskning og rådgivende tjenester og er idag en underavdeling av IDG.

IDG opererer i 97 land og har hovedkvarter i Boston. Dens merkenavn inkluderer CIO,  Computerworld, PCWorld og Macworld. IDG produserer nasjonale utgaver av disse og andre publikasjoner i hvert land.
Ungdomsasiamesterskapet i friidrett

**Ungdomsasiamesterskapet i friidrett** er det regionale mesterskapet i friidrett for asiatiske U18-utøvere, dvs utøvere som fyller 16 eller 17 år det året mesterskapet arrangeres.

Mesterskapet ble første gang arrangert i 2016, og var det fjerde regionale mesterskapet i ungdomsklassen som ble etablert, etter Sør-Amerika, Oseania og Afrika.

## Utgaver

 
## Referanser


## Eksterne lenker
* Athletics Asia
The Good Vibrations Guide to Sex

***The Good Vibrations Guide to Sex*** er en seksualmanual skrevet av Cathy Winks og Anne Semans, gitt ut av Cleis Press. Forfatterne driver også erotikkbutikkjeden Good Vibrations. Boken har undertittelen «den mest fullstendige seksualmanualen skrevet».

## Referanser
Agnus Dei (andre betydninger)

**Agnus Dei** (latin for «guds lam») kan vise til:
* Guds lam 
* Agnus Dei (hymne)
* Agnus dei (smykke)
Filioque

**Filioque** er et tillegg i den nikenske trosbekjennelse. Trosbekjennelsen var på gresk, men fikk et tillegg etter at den ble oversatt til latin, og dette tillegget er i bruk i de fleste videre oversettelser til andre språk. 

Tillegget *Filioque* kan, med en viss sannsynlighet, ha vært motivert som en teologisk avgrensning mot arianismen, som var blitt en vesentlig utfordring for vestkirken. Arianismen, og forsåvidt også adoptianismen, benektet Ordets (Jesu') eksistens fra evigheter, på forskjellige måter, men slik at deres kristendom utfordret treenighetslæren.

Denne forklaring er sannsynlig ettersom tillegget først ble formulert i denne trosbekjennelsen på den tredje synode i Toledo i år 589. I Spania spilte den arianske kirke i lang tid en dominerende rolle. Formuleringen Filioque er imidlertid belagt allerede i 410, men det var i Toledo i 589 som den for første gang ble tatt i bruk i offisiell kirkelig sammenheng. Kirken i Roma forholdt seg lenge avventende til tillegget, og pave Leo III lot i år 810 gravere sølvplater med trosbekjennelsen uten Filioque-tillegget. 

Det lille tillegget kunne i greske teologers øyne få store konsekvenser for kristologien. Dersom Ånden går ut av Faderen alene, kunne det bety at Ånden kan «gjøre levende» uten Sønnen. Det betyr at mennesker kan bli «kristne» selv om de ikke har hørt om Jesus Kristus. Man kunne også få inntrykk av Den Hellige Ånd som underordnet i Treenigheten.

Filioque passet bedre inn i vestkirkens teologi (spesielt kirkefedrene Augustin og Tertullian), mens østkirken bare anerkjente den greske teksten som autoritativ. Dette var med å danne en strid mellom øst og vest dom var medvirkende da i 1054 det ytre brudd ble manifest. Da ble Filioque fremholdt som en av hovedgrunnene.

Siste del av trylleformelen «hokus pokus **filiokus**» har opphav i formuleringen.
Vincent Bendix

**Vincent Hugo Bendix** (født 12. desember 1882 i Moline i Illinois, død 27. mars 1945) var en amerikansk oppfinner og industrialist.

Bendix etablerte i 1907 selskapet *Bendix Corporation of Chicago* for å lage biler under varemerket Bendix Buggies. Mellom 1907 og 1909 laget hans selskap over 7&nbsp;000 biler innen det gikk konkurs. I 1910 oppfant han Bendix-koblingen som innebar at den elektriske startmotoren kunne leveres med frikobling, men han solgte produksjonsrettighetene til et annet konsern. I 1923 etablerte han selskapet *Bendix Brake Company* som konstruerte det første bremsesystemet for firehjulsbremser. 1928 startet han *Bendix Aviation Corporation* som i 1931 satte opp Bendixtroféet for flykonkurranser over Atlanterhavet. I 1942 startet han selskapet Bendix Helicopters, Inc. Senere gikk selskapene Bendix Aviation og Bendix Brake sammen under navnet Bendix Corporation. Bendix har personlig tatt ut over 5&nbsp;500 patent innenfor bil-, fartøy- og flyindustri.

Gjennom sin svenskættede bakgrunn var Bendix medlem av Långarydssläkten, og han sponset blant annet Sven Hedins forskningsreiser.

## Referanser
Orbea (plante)

***Orbea*** er ei planteslekt i gravmyrtfamilien. Den ble tidligere regnet til svalerotfamilien.

Artene er lave, putedannende stammesukkulenter. De har ofte jordstengel. Stenglene har en opprett, utoverliggende eller krypende vekst og er forgrenet ved basis. De er firkantet i tverrsnitt med tenner langs kantene. Stenglene er grønne med purpur flekker som er særlig tydelige når planten vokser i full sol. Blomstene er 10–100 mm i diameter og har fem kronfliker og en opphevet ring i midten. Ringen har gitt slekta navn fra latin *orbis*, «ring». Blomstene har som regel en motbydelig åtsellukt. Fluer blir tiltrukket av lukten og pollinerer blomsten. Noen arter har lange hår langs randen av kronen som også virker tiltrekkende på fluer. Den befruktede blomsten utvikler seg til én eller to belgkapsler som inneholder mange hårete frø.

Slekta er utbredt i Afrika med flest arter i sørlige Afrika og på Afrikas horn. I varme strøk brukes noen arter i steinbed. I kjøligere områder dyrkes de som potteplanter, spesielt vanlig ordensblomst (*Orbea variegata*).

## Galleri

Orbea halipedicola L.C. Leach.jpg|*Orbea halipedicola*
Orbea namaquensis 2.jpg|Stengler hos *Orbea namaquensis*
Orbea variegata flower - cultivated1.jpg|*Orbea pulchella*
Orbea semota var. lutea.jpg|*Orbea semota* var. *lutea*
Orbea wissmannii (O.Schwartz) Bruyns.jpg|*Orbea wissmannii*


## Litteratur
* 
* 
* 
* 

## Eksterne lenker
*
Phantom Thread

***Phantom Thread*** er en amerikansk dramafilm fra , skrevet og regissert av Paul Thomas Anderson.

Filmen utspiller seg i London i 1950-årene, og man følger Reynolds Woodcock (Daniel Day-Lewis), en berømt moteskaper som bor med sin søster Cyril Woodcock (Lesley Manville). Han blir forelsket i den unge servitrisen Alma Elson (Vicky Krieps), og parets forhold vakler mellom kjærlighet og avstand når de forsøker å leve med hverandres forskjeller. Filmen var Daniel Day-Lewis' siste filmrolle før han gikk av med pensjon.

Filmen er Andersons første filminnspilling utenfor USA, og filminnspillingen begynte i januar 2017 i Lythe i England. Det er hans andre samarbeid med Daniel Day-Lewis (etter *[[There Will Be Blood]]*) og hans fjerde med komponisten Jonny Greenwood.

Filmen hadde verdenspremiere i New York 11. desember 2017 og kinopremiere i USA 25. desember 2017. Den skal ha kinopremiere i Norge 13. april 2018. *Phantom Thread* fikk god kritikk, blant annet for Day-Lewis' rolleskildring, Andersons manus og regi, samt musikk og scenografi. Filmen har blitt nominert til seks Oscar-priser for beste film, beste regi (Anderson), beste mannlige hovedrolle (Day-Lewis), beste kvinnelige birolle (Manville), beste originalmusikk (Greenwood) og beste kostymedesign (Mark Bridges). Den ble også nominert til to Golden Globe-priser og fire BAFTA-priser.

## Handling
Handlingen utspiller seg i London i 1950-årene. Reynolds Woodcock (Daniel Day-Lewis) er en fasjonabel moteskaper som kler opp byens sosietetskvinner. Han følger strenge selvpålagte rutiner, og selv om han er en kvinnebedårer, slipper han ingen innpå seg. Hans siste flamme er den unge servitrisen Alma Elson (Vicky Krieps), som han forvandler til en blomstrende kvinne. Som vanlig, mister Reynolds etter hvert interessen i prosjektet, og han forbereder seg på å gå videre. Men Alma lar seg ikke kue, og Reynolds forstår snart at det bor langt sterkere krefter i henne enn han først hadde trodd.

## Medvirkende
* Daniel Day-Lewis som Reynolds Woodcock
* Lesley Manville som Cyril Woodcock
* Vicky Krieps som Alma Elson
* Camilla Rutherford som Johanna
* Gina McKee som grevinne Henrietta Harding
* Brian Gleeson som Dr. Robert Hardy
* Harriet Sansom Harris som Barbara Rose
* Lujza Richter som prinsesse Mona Braganza
* Julia Davis som Lady Baltimore
* Nicholas Mander som Lord Baltimore
* Philip Franks som Peter Martin
* Phyllis MacMahon som Tippy
* Silas Carson som Rubio Gurrerro
* Richard Graham som George Riley
* Martin Dew som John Evans
* Ian Harrod som «The Registrar»
* Jane Perry som Mrs. Vaughan

## Referanser


## Eksterne lenker
*
Rudolføya

**Rudolføya** er den nordligste av øyene i Frans Josefs land. Administrativt er øya en del av Primorskij-distriktet i Arkhangelsk oblast. Arealet er 297 km², hovedsakelig dekket av isbreer. Nordspissen, Kapp Fligely, er Russlands nordligste punkt.

## Historie
Øya fikk navn i 1873 av Julius von Payer som ledet en østerriksk-ungarsk ekspedisjon. Den ble oppkalt etter kronprins Rudolf av Østerrike.

Umberto Cagni etablert base på øya 1899-1900 i et forsøk på å nå Nordpolen, og slo fast at det ikke var land lenger nord.

Zieglerekspedisjonen 1903-05 satt opp den første bygningen, nord for Teplitsbukta.

Georgij Sedov nådde Nordpolen, men omkom på tilbakeveien. Han ble begravet på øya i 1914.

En meteorologisk stasjon ble åpnet sommeren 1932 som en del av programmet for det andre internasjonale polaråret. Fire menn overvintret første året. Senere ble stasjonen utbedret, og i 1936 ble en base for den første sovjetiske Nordpolbasen, Nordpol-1 (Северный полюс-1), etablert på øya. En flystripe ble tilrettelagt på isen, og i mai 1937 fløy fire tunge firemotors ANT-6 med forsyninger til Nordpolbasen. Stedet var forlatt i perioden april 1942 til 1947, og var igjen bemannet i perioden 1947-1995.

## Geografi
Øya ligger ved Nordishavet. I sør skiller Neumaierstredet fra Oktoberøyene og Hohenloheøya. Det høyeste punktet, 461 moh., ligger midt på øya, i sørenden av Middendorfbreen. I vest, nær Teplitsbukta, ligger polarstasjonen.

## Referanser


## Eksterne lenker
* 
* Bilder av bygningene på øya (Flickr)
* Russisk lokalkart


Rudolf Island, Russia, Sentinel-2 satellite imagery, 6-SEP- 2017.jpg|Satellittbilde tatt 6. september 2017
Teplitz-Bucht 1 2012-08-10.jpg|Den tidligere telegrafstasjonen i Teplitsbukta 10. august 2012
Chance M. Vought

**Chauncey Milton «Chance» Vought** (født 26. februar 1890 på Long Island i New York, død 25. juli 1930) var en amerikansk luftfartspioner og ingeniør. Han grunnla Lewis og Vought Corporation sammen med Birdseye Lewis.

Chauncey studerte ved Pratt Institute, New York University og University of Pennsylvania. Han døde av blodforgiftning. Han ble innlemmet i National Aviation Hall of Fame i 1989.

## Referanser
Jenny Perret

**Jenny Perret** (født 23. desember 1991) er en sveitsisk curlingspiller, som i mixpar spiller sammen med Martin Rios. Hun vant sølv i curling for mikspar under Vinter-OL 2018 i Pyeongchang.

## Idrettskarriere
Perret fikk bronse under Europamesterskapet i curling for mikslag 2014, sammen med Silvana Tirinzoni, Martin Rios og Romano Meier. I VM i curling for mixpar 2017 vant hun gull, sammen med Martin Rios.

Hun representerte Sveits under Vinter-OL 2018, der hun spilte i mixpar sammen med Martin Rios, og de fikk der sølv etter finaletap mot Kaitlyn Lawes og John Morris fra Canada.

## OL-medaljer
* 2018  Pyeongchang -  **Sølv** - curling, mixpar

## Referanser


## Eksterne lenker
* 
*  Profil hos Vinter-OL 2018
Chicago Marathon 2017

**Chicago Marathon 2017** var den 40. utgaven av Chicago Marathon. Løpet arrangeres i Chicago i Illinois i USA.

44&nbsp;405 utøvere fullførte løpet, og over 1,5 millioner tilskuere møtte opp.

## Oppsummering
Galen Rupp fra USA vant herreløpet, og slo regjerende mester Abel Kirui. Rupp ble den første utøveren fra USA som vant løpet siden Khalid Khannouchi i 2002, og den første USA-fødte som vant siden Greg Meyer i 1982. Dette var Rupps første seier i World Marathon Majors-serien.

Tirunesh Dibaba fra Etiopia vant kvinnenes maraton på 2:18:30, som var den nest beste tiden i kvinneklassen noensinne. Brigid Kosgei fra Kenya kom på andreplass, og fikk med det sin første pallplassering i en World Marathon Major. USAs Jordan Hasay kom på tredjeplass med 2:20:57, som var den nest beste tiden en kvinne fra USA har greid i Chicago Marathon.

Kvinnenes rullestolmaraton ble vunnet av Tatyana McFadden fra USA, for sjuende år på rad. Hun satte ny løyperekord med 1:39:15 – samme tid som sølvvinner Amanda McGrory. Sveitsiske Marcel Hug vant mennenes rullestolmaraton, med tiden 1:29:23, og forsvarte sin seier fra året før. Han slo Kurt Fearnley med over et minutt.

## Resultater
### Menn

### Kvinner

### Rullestol menn

### Rullestol kvinner

## Referanser


## Kilder
Resultater Chicago Marathon 2017

## Eksterne lenker
*Chicago Marathon
Martin Rios

**Martin Rios** (født 24. mai 1981) er en spansk-sveitsisk curlingspiller, som i mix spiller sammen med Jenny Perret. Han vant sølv i curling for mikspar under Vinter-OL 2018 i Pyeongchang.

## Idrettskarriere
Rios fikk gull under Europamesterskapet i curling for mikslag 2011, sammen med Thomas Lips (skip), Manuela Siegrist og Manuela Netzer-Kormann. Han vant gull sammen med Nadine Lehmann under VM i curling for mixpar 2012.

Under Europamesterskapet i curling for mikslag 2014 fikk han bronse, der han spilte sammen med Silvana Tirinzoni (skip), Romano Meier og Jenny Perret.

Han representerte Sveits under Vinter-OL 2018, der han spilte i mixpar sammen med Jenny Perret, og de fikk der sølv etter finaletap mot Kaitlyn Lawes og John Morris fra Canada.

## OL-medaljer
* 2018  Pyeongchang -  **Sølv** - curling, mixpar

## Referanser


## Eksterne lenker
* 
*  Profil hos Vinter-OL 2018
Mariann Mimi Maróty

**Mariann Mimi Maróty** (født 10. oktober 1998) er en ungarsk alpinist. Hun deltok i Vinter-OL 2018, der hun kom på 53.-plass i slalåm.

## Idrettskarriere
### Sesongen 2016/17
Maróty deltok i det østerrikske mesterskapet i alpint i februar 2017, og kom der på 15.-plass i storslalåm i seniorklassen, og 17.-plass i juniorklassen. Hun deltok i slalåm under VM i alpint 2017 i St. Moritz, men kjørte ut i kvalifiseringen, og deltok ikke i hovedrennet. Under det bulgarske mesterskapet i alpint 2017 kom hun på åttendeplass i slalåm og sjetteplass i storslalåm. 

### Sesongen 2017/18
Hun deltok i det italienske mesterskapet i alpint 2018, og kom på 14.-plass i slalåm. I juniorklassen kom hun på 10.-plass i slalåm. Hun deltok også i det østerrikske mesterskapet, og kom der på 32.-plass i storslalåm i seniorklassen og 35.-plass i juniorklassen.  

Under Junior-VM i alpint 2018 kom hun på 62.-plass i storslalåm, men kjørte ut i slalåmen. 

Maróty representerte Ungarn under Vinter-OL 2018 i Pyeongchang. I slalåm endte hun på 53.-plass, men i storslalåm ble hun diskvalifisert i andre omgang. 

## Eksterne lenker
* 
*  Profil under Vinter-OL 2018
Øyvind Nyborg (journalist)

**Øyvind Nyborg** (født i 1973) er en norsk journalist som har vært ansatt i NRK siden 2000. Han har primært befattet seg med utenriksstoff og har blant annet vært NRKs korrespondent i Storbritannia og Irland.

Nyborg er vokst opp på Nøtterøy (nå Færder) i Vestfold. Han er utdannet i internasjonal journalistikk ved City University i London. I tillegg er han utdannet cand.mag. fra Universitetet i Oslo. 

Han ble ansatt i NRK i 2000 og har i flere år jobbet i både NRKs utenriksavdeling, i innenriksavdelingen, samt i NRK Østlandssendingen. I 2017 tok han over som NRKs korrespondent i Storbritannia og Irland.

Nyborg har også arbeidet som frilanser i blant annet A-magasinet. 

## Referanser
Hajk (band)

**Hajk** er et norsk pop/rock-band fra Oslo. De ga ut debutalbum *Hajk* på Jansen Plateproduksjon i februar 2017. For albumet ble de nominert til Spellemannprisen 2017 i klassen popgruppe.

## Medlemmer
* Preben Sælid Andersen: vokal, gitar
* Sigrid Aase: vokal, perkusjon 
* Knut Olav Sandvik: bass, vokal
* Einar Næss Haugseth: keyboard
* Johan Nord: trommer

## Referanser


## Eksterne lenker
* 
* 
*
Alice Robinson

**Alice Robinson** (født 2001) er en newzealandsk alpinist og juniorverdensmester i storslalåm, som representerer Queenstown Alpine Ski Team. I VM 2025 i Saalbach-Hinterglemm tok hun sølv i storslalåm.

## Karriere
Robinson begynte med alpint da hun var åtte år gammel. Hun ble tildelt Snow Sport New Zealands *Breakthrough Season Award* for 2017, og var landets yngste deltaker under Vinter-OL 2018. 

### Sesongen 2017/2018
Robinson vant både slalåm og storslalåm under det newzealandske mesterskapet i alpint 2017, som ble arrangert i Coronet Peak i august 2017. Hun vant også slalåm i det newzealandske juniormesterskapet. 

Hun deltok i Australian New Zealand Cup 2017, og kom der på 15.-plass sammenlagt med 110 poeng, etter en tredjeplass i storslalåm som beste enkeltresultat. 

Hun deltok også i Nor-Am Cup 2017/18, der hun vant storslalåmrennet i Panorama Mountain Village i Canada, og etter 28 av 28 renn endte hun på 35.-plass sammenlagt i Nor-Am Cup, og på 12.-plass i storslalåmcupen.

Den 6. januar 2018 debuterte hun i Verdenscupen i alpint, i storslalåm i Kranjska Gora, men hun kvalifiserte seg ikke til selve hovedløpet. Hun fikk ingen poeng i verdenscupen denne sesongen. Under Junior-VM i alpint 2018 deltok hun i slalåm og storslalåm, men kjørte ut i begge øvelsene. 

Robinson representerte New Zealand under Vinter-OL 2018 i Pyeongchang. I storslalåm endte hun på 35.-plass, men i slalåm fullførte hun ikke.

### Sesongen 2018/2019
Under junior-VM i alpint 2019 i Fassadalen ble hun juniorverdensmester i storslalåm, foran sveitseren Camille Rast og norske Kaja Norbye.

### Sesongene fra 2019/2020
Hun vant sesongåpningen i storslalåm i Sölden 26. oktober 2019 og tok med det sin første verdenscupseier.

I VM 2025 i Saalbach-Hinterglemm tok hun sølv i storslalåm.

## Resultatoversikt
### Verdenscupen
Plasseringer sammenlagt:

### Australia New Zealand cup
Plasseringer sammenlagt:

 Super-G var ikke en del av Australia New Zealand cup 2017. 

### Europacupen
Plasseringer sammenlagt:

### Nor-Am cup
Plasseringer sammenlagt:

## Referanser


## Eksterne lenker
* 
*  Profil hos Snow Sport NZ
*  Profil under Vinter-OL 2018
Hva må gjøres

:*Se også Lenins pamflett [[Hva må gjøres?]]

***Hva må gjøres*** var et norsk tidsskrift som kom ut fra 1974, utgitt som organ for [[Arbeidernes kommunistparti|AKP (m-l)]]s studentorganisasjon [[Norges Kommunistiske Studentforbund]]. Fra 1995 gikk bladet over til nynorsk, og ble utgitt som ***Kva må gjerast?***.

Bladet hentet tittelen fra [[Vladimir Lenin]]s bok *Hva må gjøres?* (1902). 

Første nummer av bladet ble utgitt i 1974, rett etter at NKS var blitt stiftet. *Hva må gjøres* kom jevnlig gjennom hele 1970-tallet og første del av 1980-tallet, om lag annenhver måned. De første tre årene kom det i vanlig tidsskriftformat, tilnærmet [[A4-papir|A4]]. Fra 1977 gikk det over til større avisformat. Det kom også en rekke ekstrautgaver i ulike formater, noen i mer løpeseddelpreget form. Disse ble ofte utgitt i forbindelse med politiske hendinger, når bladet ønsket å mobilisere i forbindelse med studentaksjoner, valg eller streikesolidaritet.

Fra siste del av 1980-årene kom bladet mer sporadisk, og i varierende formater. 

==Redaktører==
* [[Bernt Holtsmark (1948–1997)|Bernt Holtsmark]] (1974 – 1977)
* [[Jørn Magdahl]] (1977 - 1980)
* [[Paul Bjerke]] (1980 - )
* [[Torill Mellum]] (1983 )
* [[Runar Kvernen]] (1984 - 1985)

==Kilder==
* *Hva må gjøres'', årgangene 1974 - 1984
* Omtale og PDF-utgaver på nettstedet akp.no
Yankee’enes stolthet

***Yankee'enes stolthet*** (ev. *Yankienes stolthet*, originaltittel *The Pride of the Yankees: The Life of Lou Gehrig*) er en amerikansk biografisk dramafilm fra . Filmen ble produsert av Samuel Goldwyn og regissert av Sam Wood. Gary Cooper, Teresa Wright og Walter Brennan spilte hovedrollene. Det er en hyllest til baseballspilleren Lou Gehrig, som spilte på New York Yankees fra 1923 til 1939. Han døde et år før filmens utgivelse, 37 år gammel. Filmen handler blant annet om Gehrigs forhold til sine foreldre, sine venner og sine lagkamerater. Cooper spilte rollen som Lou, mens Wright spilte kjæresten Eleanor Twitchell.

Baseballspillerne Babe Ruth, Bob Meusel, Mark Koenig og Bill Dickey deltok i filmen. Manuset til filmen er basert på en historie av Paul Gallico. *Yankee'enes stolthet* ble nominert til elleve Oscar-priser, blant annet for beste film, beste mannlige hovedrolle (Cooper), beste kvinnelige hovedrolle (Wright) og beste filmatisering (Herman J. Mankiewicz og Jo Swerling). Daniel Mandell vant Oscar for beste klipping for klippearbeidet i filmen.

Filmens klimaks er en dramatisering av Gehrigs tale på Yankee Stadium i 1939. Sluttreplikken «Today, I consider myself the luckiest man on the face of the Earth» («I dag er jeg en av de lykkeligste menn på jorda!») ble i 2005 kåret til en av de femti beste replikkene i amerikansk filmhistorie, i kåringen AFI's 100 Years…100 Movie Quotes. Lou Gehrig ble også kåret til filmhistoriens 25. beste helteskikkelse.

## Handling
Lou Gehrig (Gary Cooper) er eneste sønn i en fattig innvandrerfamilie. Han blir tatt opp som fristudent ved Columbia University, der han først og fremst forsterker skolens baseballlag. Senere blir han vervet av det profesjonelle baseballaget New York Yankees, og en kort, men intens baseballkarriere er i emning. Etter hvert treffer han også Eleanor Twitchell (Teresa Wright), og de forelsker seg i hverandre. Snart er Gehrig på vei til å bli USAs største baseballstjerne.

## Medvirkende
* Gary Cooper som Lou Gehrig
* Teresa Wright som Eleanor Gehrig
* Babe Ruth som seg selv
* Walter Brennan som Sam Blake
* Dan Duryea som Hank Hanneman
* Elsa Janssen som Gehrigs mor
* Ludwig Stössel som Gehrigs far
* Virginia Gilmore som Myra
* Bill Dickey som seg selv
* Ernie Adams som Miller Huggins
* Pierre Watkin som Mr. Twitchell
* Harry Harvey som Joe McCarthy
* Robert W. Meusel som seg selv
* Mark Koenig som seg selv
* Bill Stern som seg selv
* Addison Richards som trener
* Hardie Albright som Van Tuyl
* Edward Fielding som lege
* George Lessey som New Rochelles borgermester
* Edgar Barrier som lege
* Douglas Croft som Lou Gehrig som gutt
* Gene Collins som 8 år gamle Billy
* David Holt som 17 år gamle Billy
* Frank Faylen som Yankee-trener
* Pat Flaherty som Yankee-spiller
* Emory Parnell som politimann

## Referanser


## Eksterne lenker
*
Liste over formennene for Republikken Udmurtias statsråd

**Statsrådets formann** er leder for Udmurtias parlament. Dets forløpere var Sovjetkongressen og Det øverste sovjet (1938–1995). Navnene er transkribert fra russisk.

## Kilder
*
Tlajomulco de Zuñiga

**Tlajomulco de Zuñiga** (eller bare *Tlajomulco*) er en by i vestre Mexico som ligger i delstaten Jalisco. Byen inngår i Guadalajaras storbyområde og har 21&nbsp;092 innbyggere (2007). Hele kommunen har 249&nbsp;864 innbyggere (2007) på et areal på 704 km². Kommunen *Tlajomulco de Zuñiga* omfatter flere byer som er jamstore eller til og med større enn sentralbyen med Hacienda Santa Fe som den største med 31&nbsp;132 innbyggere (2007). 

## Referanser
Ceropegia

***Ceropegia*** er ei planteslekt i gravmyrtfamilien. Den ble tidligere regnet til svalerotfamilien.

Plantene er flerårige urter med krypende, eller av og til opprett vekst. Melkesafta er blank eller ugjennomsiktig, mer sjeldent hvit. Røttene er ofte en samling av spindelformede røtter eller en rund knoll, av og til en jordstengel. Stenglene kan være sukkulente. Blomstene er som regel ganske store. De har en rørformet krone som er oppsvulmet ved basis. Det er fem kronfliker som nesten møtes i endene. Blomsten har en dobbel bikrone. Pollenknappene og arrene er vokst sammen til et gynostegium. Pollenet er samlet i pollinier og overføres samlet av pollinatoren til neste blomst. Frukten er en linjeformet, spindelformet eller sylindrisk belgkapsel.

Pollineringen utføres av små fluer. De kryper inn i blomsten gjennom en av de fem åpningene, beveger seg ned kronrøret og kommer til den oppsvulmede delen som inneholder gynostegiumet. Innsiden av kronrøret er glatt med hår som vokser nedover slik at det er vanskelig for insektet å komme seg ut, og det blir fanget flere timer inne i blomsten. Mens insektet er innestengt, kommer det i kontakt med gynostegiumet, og polliniene kan feste seg til, eller løsne fra, hodet. De ulike *Ceropegia*-artene er tilpasset hver sin gruppe av fluer, og hver art har en duft som tiltrekker de rette pollinatorene. 25 ulike familier av tovinger er funnet i blomstene, og 16 familier er sikkert bekreftet som pollinatorer.

*Ceropegia* tilhører understammen Stapeliinae i stammen Ceropegieae. Molekylærgenetiske studier viser at de andre slektene i Stapeliinae, blant annet *[[Brachystelma]]*,  *[[Orbea (plante)|Orbea]]* og *[[Stapelia]]*, hører hjemme ulike steder midt i stamtreet til *Ceropegia*. De kompliserte, fluefangende blomstene er flere ganger blitt erstattet av åpne blomster. Slekta er altså flere ganger parafyletisk, noe som ikke er ønsket i moderne systematikk. Meve & Liede-Schumann (2007) foreslår at *Ceropegia* likevel skal begrenses til kun å omfatte arter med fluefangende blomster for å ha en stabil systematikk i den artsrike gruppen Stapeliinae med omtrent 700 arter.

Slekta *Ceropegia* i tradisjonell betydning omfatter omtrent 220 arter. De er utbredt i den gamle verdens tropiske og subtropiske strøk i Afrika, Madagaskar, Arabia, India og Sørøst-Asia. Utbredelsen strekker seg fra Filippinene, Ny-Guinea og nordlige Australia i øst til Kanariøyene i vest, der det finnes to arter.

Flere *Ceropegia*-arter dyrkes som ampelplanter. Mest kjent er marmorlanterne (*Ceropegia woodii*) fra sørlige Afrika.

## Referanser


## Eksterne lenker
*
Viktor (utmerkelse)

**Viktor** er en slovensk utmerkelse for innsats innen media og populærkultur. Den ble innstiftet i 1982, og er blitt utdelt årlig siden 1983, bortsett fra 2016. Viktor-statuetten er utformet med amerikanske Oscar som forbilde.

## Referanser


## Eksterne lenker
* Viktors offisielle hjemmeside
Reinhard Bonnke

**Reinhard Bonnke** (født 19. april 1940 i Königsberg i Øst-Preussen, Det tyske rike, død 7. desember 2019) var en kristen evangelist og predikant. Han er kjent for sine store teltmøter og «korstog» i Afrika.

Bonnke studerte teologi ved The Bible College of Wales i Swansea i Wales. Etter endt studium, ble han pastor for en pinsekirke i Hamburg. I 1967 begynte han først sin evangelistiske tjeneste i Lesotho.

I 1974 grunnla Bonnke misjonsorganisasjonen Christ for all Nations (CfaN) i Johannesburg i Sør-Afrika. I 1986 flyttet organisasjonen til Frankfurt.

Den 12. november 2017 hadde Bonnke sitt aller siste korstog og gav stafettpinnen videre til Daniel Kolenda.

Den 7. desember 2019 døde Boonke fredelig i sitt hjem, omgitt av familien. Han hadde da misjonert i over 60 år.  

## Bibliografi
* *[[Et liv i fyr og flamme]]* (2011)
* *[[For alltid i pluss]]* (1996)
* *[[Fra minus til pluss - betydningen av Kristi kors]]* (1996)
* *[[Mektige manifestasjoner]]* (1995)
* *[[Hvordan ta imot et mirakel fra Gud]]* (1993)
* *[[Evangelisering med ild - et redskap til vekkelse]]* (1990)

### Biografier
* *[[Reinhard Bonnke - med evangeliet som lidenskap]]* (1999) - Colin Whittaker
* *[[Plyndre helvete - historien om Reinhard Bonnke]]* (1986) - Ron Steele

## Referanser
Liste over Tsjuvasjias overhoder

Under følger en liste over Tsjuvasjias overhoder. Navnene er transkribert fra russisk.

**Den tsjuvasjiske autonome oblast 1920 – 1925** / **Den tsjuvasjiske autonome sosialistiske sovjetrepublikk 1925 – 1990** / **Den tsjuvasjiske sosialistiske sovjetrepublikk 1990 – 1992** / **Republikken Tsjuvasjia 1992 –**

## Kilder
*
*
*
*
Whoredom Rife

**Whoredom Rife** er et norsk Black metal-band fra Trondheim. Bandets to medlemmer går under pseudonymene V. Einride (alle instrumenter) og K.R (vokal).

De ga ut EP-en *Whoredom Rife* i 2016 og debutalbumet *Dommedagskvad* i 2017. For *Dommedagskvad* ble de nominert til Spellemannprisen 2017 i klassen metal. De ble nominert til Spellemannprisen 2024 i klassen hardrock og metal for sin fjerde utgivelse, *Den Vrede Makt*.

## Diskografi
* 2017: *Dommedagskvad* (643145 Records)
* 2018: *Nid* (643145 Records)
* 2021: *Winds of Wrath* (Terratur Possessions)
* 2024: *Den Vrede Makt* (Terratur Possessions)

## Referanser


## Eksterne lenker
* 
*  Whoredom Rife på Encyclopaedia metallum
Hurtigløp på skøyter under Vinter-OL 2018 – Lagtempo menn

**Lagtempo herrer** var en av øvelsene i hurtigløp på skøyter under Vinter-OL 2018 og ble avholdt i Gangneung Oval den 18. og 21. februar 2018.

## Rekorder
Før konkurransen var gjeldende verdens- og olympisk rekorder som følger:

Følgende nye olympiske rekorder ble satt under konkurransen:

## Resultater

### Oversikt

### Kvalifisering

### Semifinaler

### Finaler

## Eksterne lenker
*
Alpint under Vinter-OL for ungdom 2012 – Kombinasjon gutter

**[[Alpin kombinasjon|Kombinasjon]] for gutter i [[alpint under Vinter-OL for ungdom 2012]]** ble avholdt i Patscherkofel 15. februar 2016, med én omgang super-G og én omgang slalåm. 54 utøvere fra 46 ulike nasjoner deltok.

Marco Schwarz fra Østerrike vant øvelsen foran Miha Hrobat fra Slovenia og Sandro Simonet fra Sveits.

## Results
}||2||align=left| Roman Murin|| align=left|  ||1:05.37||16||colspan=4 rowspan=16| 
|-
|||3||align=left| Hannes Zingerle|| align=left|  ||1:03.97||5
|-
|||9||align=left| Martin Fjeldberg|| align=left|  ||1:03.44||3
|-
|||14||align=left| Davide de Villa|| align=left|  ||1:04.65||12
|-
|||15||align=left| Artem Pak|| align=left|  ||1:06.56||30
|-
|||20||align=left| Joan Verdú|| align=left|  ||1:04.58||10
|-
|||21||align=left| Andrzej Dziedzic|| align=left|  ||1:05.69||22
|-
|||26||align=left| Ian Gut|| align=left|  ||1:05.47||18
|-
|||27||align=left| Massimiliano Valcareggi|| align=left|  ||1:05.42||17
|-
|||28||align=left| Adria Bertran|| align=left|  ||1:06.88||35
|-
|||29||align=left| Jakob Helgi Bjarnason|| align=left|  ||1:05.34||15
|-
|||30||align=left| Paul Henderson|| align=left|  ||1:05.89||23
|-
|||32||align=left| Ruslan Sabitov|| align=left|  ||1:07.74||39
|-
|||34||align=left| Juho Sattanen|| align=left|  ||1:06.08||27
|-
|||37||align=left| Harry Laidlaw|| align=left|  ||1:06.69||32
|-
|||38||align=left| Arkadiy Semenchenko|| align=left|  ||1:14.30||47
|-
|||42||align=left| Tõnis Luik|| align=left|  ||1:06.98||37||colspan=4| 
|-
|||7||align=left| Dries van den Broecke|| align=left|  ||colspan=6 rowspan=4| 
|-
|||24||align=left| Adam Lamhamedi|| align=left| 
|-
|||36||align=left| Shannon Abeda|| align=left| 
|-
|||46||align=left| Miks Edgars Zvejnieks|| align=left| 
|-
|}

## Referanser
Alpint under Vinter-OL for ungdom 2012 – Kombinasjon jenter

**[[Alpin kombinasjon|Kombinasjon]] for jenter i [[alpint under Vinter-OL for ungdom 2012]]** ble avholdt i Patscherkofel 15. februar 2016, med én omgang super-G og én omgang slalåm. 42 utøvere fra 35 ulike nasjoner deltok.

Magdalena Fjällström fra Sverige vant øvelsen foran Estelle Alphand fra Frankrike og Adriana Jelinkova fra Nederland.

## Resultater

## Referanser
Alpint under Vinter-OL for ungdom 2012 – Super-G gutter

**[[Super-G]] for gutter i [[alpint under Vinter-OL for ungdom 2012]]** ble avholdt i Patscherkofel 14. februar 2012. 55 utøvere fra 47 ulike nasjoner deltok.

Adam Lamhamedi fra Marokko vant øvelsen foran Fredrik Bauer fra Sverige og Joan Verdú fra Andorra.

## Resultater
} || 1 || align=left| Martin Grasic || align=left|  ||colspan=2 rowspan=11| 
|-
|  || 4 || align=left| Miha Hrobat || align=left| 
|-
|  || 5 || align=left| Leny Herpin || align=left| 
|-
|  || 6 || align=left| Martin Fjeldberg || align=left| 
|-
|  || 7 || align=left| Marco Schwarz || align=left| 
|-
|  || 11 || align=left| Štefan Hadalin || align=left| 
|-
|  || 16 || align=left| Dries van den Broecke || align=left| 
|-
|  || 36 || align=left| Shannon Abeda || align=left| 
|-
|  || 42 || align=left| Istok Rodeš || align=left| 
|-
|  || 48 || align=left| Manuel Hug || align=left| 
|-
|  || 49 || align=left| Frederik Munck Bigom || align=left| 
|-
|  || 15 || align=left| Nikolaus Ertl || align=left|  ||colspan=2 rowspan=3| 
|-
|  || 37 || align=left| Harry Laidlaw || align=left| 
|-
|  || 39 || align=left| Marjan Nasoku || align=left| 
|-
|}

## Referanser
Alpint under Vinter-OL for ungdom 2012 – Super-G jenter

**[[Super-G]] for jenter i [[alpint under Vinter-OL for ungdom 2012]]** ble avholdt i Patscherkofel 14. februar 2012. 45 utøvere fra 37 ulike nasjoner deltok.

Estelle Alphand fra Frankrike vant øvelsen foran Nora Grieg Christensen fra Norge og Christina Ager fra Østerrike.

## Resultater
} || 7 || align=left| Jasmina Suter || align=left|  ||colspan=2 rowspan=10| 
|-
|  || 8 || align=left| Saša Brezovnik || align=left| 
|-
|  || 13 || align=left| Jasmine Fiorano || align=left| 
|-
|  || 14 || align=left| Mina Fürst Holtmann || align=left| 
|-
|  || 17 || align=left| Alisa Krauss || align=left| 
|-
|  || 19 || align=left| Julia Mueller-Ristine || align=left| 
|-
|  || 20 || align=left| Helga María Vilhjálmsdóttir || align=left| 
|-
|  || 26 || align=left| Triin Tobi || align=left| 
|-
|  || 28 || align=left| Julie Faarup || align=left| 
|-
|  || 33 || align=left| Roni Remme || align=left| 
|-
|  || 42 || align=left| Mariya Grigorova || align=left|  ||colspan=2 rowspan=2| 
|-
|  || 38 || align=left| Katarzyna Wasek || align=left| 
|-
|  || 41 || align=left| Anastasia Gkogkou || align=left|  ||colspan=2| 
|}

## Referanser
Brez

En **brez** eller **brezi** er et belte som tradisjonelt blir brukt av etniske albanere rundt på Balkan samt blant arbëreshë i enkelte landsbyer i Italia. Beltet har sin direkte opprinnelse fra det illyriske beltet.

## Referanser
Batchoy

**Batchoy** er en nudelsuuppe laget med innmat fra svin, knust fleskesvor, kyllingkraft, oksegilet og runde nudler. Trttens opphar var distriktet La Paz i på Filippinene; retten kalles fa også gjerne **La Paz Batchoy**.

## Referanser
Pancit Molo

**Pancit Molo** eller **Filipino pork dumpling soup** er en type suppe med *wonton*omslag som har sitt utspring i distriktet Molo i Iloilo City. Bydelen Molo var et område med stor kinesiskættet befolkning.

Suppen er en blanding av svinekjøttdeig pakket inn i *molo* (eller *wonton*)-deig, revet kyllingkjøtt og reker. Suppen helles kokende varm i serveringsbollen, og får et drydd med biter av vårløk og hvitløk.

Retten minner om wontonsuppen kjent i det kinesiske kjøkken, skjønt kombinasjonen av ingredienser er noe annen. 

## Referanser
Pancit Estacion

**Pancit Estacion** er en type pancit, eller stekt nudelrett, som stammer fra Tanza i Cavite på Filippinene. Dens hovedingrediens er mungbønneskudd (benyttet i stedet for risnudler). Sausen er laget på maisstivelse, atsuete, tinapa og kamias.
Pandesal

**Pandesal** eller **pan de sal** (spansk for «salt brød») er et vanlig brød bolle på Filippinene, laget av mel, egg, gjær, sukker og salt.

## Beskrivelse
Pandesal er en populær gjærbakst i Filippinene. Brøddeigen rulles i lengen (*bastón*) som rulles i fine brødsmuler, deles, settes til gjæring og bakes.

De serveres gjerne varme og dyppes gjerne i kaffen. Den kan også komplementeres med smøt eller margarin, ost, syltetøy eller peanøttsmør.

ISmak og tekstur ligner det puertoricanske brød *pan de agua* og de meksikanske *[[bolillos]]*.  Til tross for sitt navn smaker pandesal heller noe søtlig enn salt.

## Historie
Forløper til pandesal var *[[pan de suelo]]* («gulvbrød»"), en lokal spank-filippinsk verdjon av den franske baguette bakt direkte på bunnen (gulvet) av trefyrt ovn (en *pugon*). Den var av hvetemel og ble hardere enn pandesal, og kunne ha en skorpe. Ettersom hvete ikke dyrkes på Filippinene, fikk bakerne over til et noe mer tilgjengelig og billigerre slag mel, som gav pandesal en mykere og mer deigaktig tekstur.

Pandesal fikk mer popularitet tidlig på 1900-tallet, da billigere amerikansk hvete ble lettere tilgjengelig. Pandesal bakes imidlertid slik at det har noe mer til felles med spansketidens type. Brødet er blitt svært vanlig til frokost.

## Galleri

File:Pandesaljf1683.JPG|«Putok» er ev variant laget av monaydeig
File:Bag of pandesal.JPG|Pan de sal innpakket i forretningen
File:RNJ PANDESAL.jpg|Pan de sal med malunggay
File:Pandesal for breakfast-01.jpg|Pan de sal (nede til høyre) til frokost


## Referanser


## Eksterne lenker
*
Ola Moum

**Ola Moum ** (1947–1998) var en norsk regissør og dramaturg, oppvokst i Larvik.

Han var sønn av Nunna Moum, som i 2025 ble superhundreåring.

## TV
*1985: *Benken* (Fjernsynsteatret) – regi
*1987: *[[Ikkje fortell det til mor]]* (TV-kortfilm) – regi og dramatisering

## Referanser
Dominic Montserrat

**Dominic Alexander Sebastian Montserrat** (født 2. januar 1964 i Slough i England i Storbritannia, død 23. september 2004 i London i Storbritannia) var en britisk egyptolog og papyrolog.

Montserrat styuderte egyptologi ved universitetet i Durham og tok sin filosofiske doktorgrad i klassikere ved University College London, med vekt på gresk, koptisk og egyptisk papyrologi.

## Publikasjoner (utvalg)
* *Sex and Society in Graeco-Roman Egypt*, London & New York: Kegan Paul, 1996, 
* *From Constantine to Julian: Pagan and Byzantine Views. A Source History*, London & New York: Routledge, 1996 (co-editor),  
* *Akhenaten: History, Fantasy and Ancient Egypt*, London & New York: Routledge, 2000, 

## Referanser


## Eksterne lenker
* Association Internationale de Papyrologues: In memoriam Dominic Montserrat 1964–2004
Yes Sir, I Can Boogie

**«Yes Sir, I Can Boogie»** er en discolåt fra 1977, fremført av den spanske sangduoen Baccara. Sangen er skrevet av Frank Dostal og Rolf Soja og fikk stor kommersiell suksess over hele Europa da den ble utgitt. Anslag viser at singelen har solgt mellom 15 og 18 millioner eksemplarer, noe som gjør den til en av de mestselgende singlene med en kvinnegruppe gjennom tidene. «Yes Sir, I Can Boogie» toppet hitlister over hele Europa, blant annet i Storbritannia, Sverige, Tyskland, Irland og på norske VG-lista. Sangen har fremdeles rekorden med flest uker som nummer én på VG-lista, med 22 uker i 1977 og 1978. Tross den store suksessen i Europa, nådde «Yes Sir, I Can Boogie» aldri hitlisten i USA.

## Bakgrunn
Baccara besto i 1977 av de spanske flamencodanserne Mayte Mateos og Maria Mendiola. De to ble oppdaget under en forestilling på den spanske øya Fuerteventura av RCA Records-toppen Leon Deane.

«Yes Sir, I Can Boogie» ble skrevet og produsert av tyskerne Frank Dostal og Rolf Soja, og sangen ble utgitt i Tyskland i april 1977. Samme høst ble sangen utgitt i resten av Europa. I likhet med resten av Europa, ble også sangen en stor hit i Norge. Den lå på VG-lista i 30 uker – hvorav 22 uker på førsteplass, om en inkluderer uke 52, som det ikke eksisterer noen liste for. «Yes Sir, I Can Boogie» ble avløst som nummer én av to andre Baccara-sanger: «Sorry, I'm a Lady» og siden «Darling». Totalt regjerte duoen på toppen av VG-lista i hele 25 uker sammenhengende i 1977 og 1978, noe som ikke hadde skjedd siden The Beatles i 1960-årene.

Sangen starter med at Baccara-medlemmene puster og stønner, før sangen går over til å bli en ren discolåt. I 1999 ga hiphoperen Michael Universal ut en ny versjon av låten, kalt «Yes Sir I Can Boogie '99». I den nye versjonen rappet Universal versene, mens Baccara sang refrengene.

## Listeplasseringer

## Referanser